b'\n_START_ARTICLE_\nAvtaleGiro\n_START_PARAGRAPH_\nAvtaleGiro er en norsk betalingstjeneste for direkte debitering av betalers konto. Kontobelastningen (debiteringen) skjer med grunnlag i betalingsmottakers krav, som betalingsmottaker har innlevert elektronisk/papirskjema til sin bank._NEWLINE_AvtaleGiro reguleres av Finans Norge, men administreres og driftes av Nets p\xc3\xa5 vegne av bankene._NEWLINE_Tjenesten finnes ogs\xc3\xa5 i andre land, og kalles da ofte direkte debitering som er det generelle begrepet p\xc3\xa5 tjenesten._NEWLINE_B\xc3\xa5de betalingsmottaker og betaler m\xc3\xa5 inng\xc3\xa5 en avtale om AvtaleGiro med sin bank. Betaleren kan be om \xc3\xa5 bli varslet i forkant av en betaling (via nettbank eller kontoutskrift) og kan om \xc3\xb8nskelig stanse den eller endre bel\xc3\xb8pet som skal overf\xc3\xb8res._NEWLINE_AvtaleGiro kan kombineres med eFaktura hvis betalingsmottakeren tilbyr dette.'